ПРОТОКОЛ № 32
от заседанието на Комисия по правни въпроси 
на Висшия съдебен съвет, проведено на 20 октомври 2014 г.

Днес, 20 октомври 2014 г., понеделник от 15.00 ч. в сградата на Висшия съдебен съвет, се проведе заседание на Комисията по правни въпроси на ВСС в състав:

     	     ПРЕДСЕДАТЕЛ:     	ЮЛИАНА КОЛЕВА 							
ЧЛЕНОВЕ:		СВЕТЛА ПЕТКОВА 
						ЮЛИЯ КОВАЧЕВА  
						КАРОЛИНА НЕДЕЛЧЕВА 									НЕЗАБРАВКА СТОЕВА 
												
На заседанието присъстваха експертните сътрудници на комисията: Саша Харитонова –  директор на дирекция „Правна” и Мартин Величков – старши експерт-юрисконсулт.
По т. 1 на заседанието на комисията присъстваха Красимир Влахов – зам. председател на Върховния касационен съд и Владимира Янева – председател на Софийски градски съд.

По внесените допълнителни точки и на основание последвалите разисквания по дневния ред,

КОМИСИЯТА ПО ПРАВНИ ВЪПРОСИ
Р Е Ш И:
Включва в дневния ред следните допълнителни точки:
- Молба от Георги Димитров Георгиев от с. Виноградец, обл. Пазарджик относно кандидатиране за съдебен заседател.

Д Н Е В Е Н   Р Е Д:
1. ОТНОСНО: Среща с Красимир Влахов – зам. председател на ВКС и Владимира Янева – председател на СГС във връзка с писмо от Министерство на правосъдието относно сключения от ВСС договор с „Информационно обслужване” АД за изразяване на становище по писмо изх. № 520/19.08.2014 г. на ВКС, и решение на Комисия „Професионална квалификация, информационни технологии и статистика” от 30.09.2014 г. 

След направените обсъждания по т. 1,
 КОМИСИЯТА ПО ПРАВНИ ВЪПРОСИ
Р Е Ш И:

1.1. Върховният касационен съд да изготви писмо до Министерството на правосъдието с копие до Висшия съдебен съвет за осигуряване на подходящи условия на „Информационно обслужване” за предоставяне на информационни услуги за нуждите на Софийски градски съд.

2. ОТНОСНО: Писмо от и.ф. председател на Софийски апелативен съд с приложено искане от съдии от СГС, повишени в длъжност „съдия” в САС-наказателно отделение, за становище относно действието на чл. 36, ал. 1, изр. 2-ро във връзка с чл. 161, ал. 1 от ЗСВ.

КОМИСИЯТА ПО ПРАВНИ ВЪПРОСИ
Р Е Ш И:

2.1. Съгласно разпоредбата на чл. 161, ал. 1 от ЗСВ съдия, прокурор и следовател встъпват в длъжност след влизане в сила на решението за назначаване, повишаване, понижаване и преместване. В конкретния случай обжалваното решение не е влязло в законна сила.
2.2. Решението да се изпрати на и.ф. председател на Софийски апелативен съд.

3. ОТНОСНО: Решение на Комисия „Международна дейност” от 15.10.2014 г. във връзка с молба на Елка Йорданова Филчева – Ерменкова, съдия в ОС-Благоевград и международен съдия в Мисията на ЕС, в областта на върховенството на закона в Косово относно продължаване на неплатен отпуск за периода 15.10.2014 г- до 14.06.2015 г.

КОМИСИЯТА ПО ПРАВНИ ВЪПРОСИ
Р Е Ш И:
3.1. Съгласно решението на ВСС по протокол № 12/28.03.2013 г., разрешаването на отпуск на магистрати не е в правомощията на Висшия съдебен съвет. Единствено компетентни по това правомощие, съгласно разпоредбата на чл. 338 от ЗСВ са административните ръководители на органите на съдебната власт, които се произнасят по молбите за отпуск, съобразно законовите възможности, във всеки конкретен случай.
3.2. Решението да се изпрати на Комисия „Международна дейност”.

4. ОТНОСНО: Решение на Комисия „Публична комуникация” от 07.10.2014 г. относно преглед на текущото изпълнение на Годишната програма на КПК за 2014 г. и на Плана за действие за изпълнение на комуникационната политика на ВСС 2014-2018 г. /отложена точка от 13.10.2014 г./

КОМИСИЯТА ПО ПРАВНИ ВЪПРОСИ
Р Е Ш И:
4.1. След анализ на изпълнението на дейностите от Плана за действие за изпълнение на комуникационната политика на ВСС 2014-2018 г., се установи, че КПВ няма неизпълнени или забавени дейности от компетентността на комисията.
4.2. Решението да се изпрати на КПК, по компетентност.

5. ОТНОСНО: Решение на Комисия „Международна дейност” от 15.10.2014 г. с отправена покана за участие в среща, в рамките на Четвъртия кръг на мониторинга на Групата държави срещу корупцията /GRECO/ към Съвета на Европа на тема: „Превенция на корупцията сред народни представители, съдии и прокурори”, която ще се проведе на 21.10.2014 г. от 15.45 до 17.30 ч. в НИП.

КОМИСИЯТА ПО ПРАВНИ ВЪПРОСИ
Р Е Ш И:

5.1. Приема за сведение решението на Комисия „Международна дейност” от 15.10.2014 г. с отправена покана за участие в среща, в рамките на Четвъртия кръг на мониторинга на Групата държави срещу корупцията /GRECO/ към Съвета на Европа на тема: „Превенция на корупцията сред народни представители, съдии и прокурори”, която ще се проведе на 21.10.2014 г. от 15.45 до 17.30 ч. в НИП.

	6. ОТНОСНО: Решение на ВСС по протокол № 45/15.10.2014 г. относно проект на Актуализирана стратегия за продължаване на реформата в съдебната система.
КОМИСИЯТА ПО ПРАВНИ ВЪПРОСИ
Р Е Ш И:
	6.1. На 10.11.2014 г. /понеделник/ от 15.00 ч. ще се проведе заседание на КПВ за обобщаване на постъпилите становища по проекта на Актуализирана стратегия за продължаване на реформата в съдебната система.

7. ОТНОСНО: Решение № 12007/10.10.2014 г. на Върховния административен съд по адм. дело № 8515/2014 г.; Решение № 5903/29.04.2014 г. на ВАС по адм. дело № 16729/2013 г. и Касационна жалба от ВСС до ВАС срещу решение № 5903/29.04.2014 г., постановено по АХД № 16729/2013 г. по описа на ВАС.

КОМИСИЯТА ПО ПРАВНИ ВЪПРОСИ
Р Е Ш И:

7.1. Възлага на Саша Харитонова – директор на дирекция „Правна” да обобщи практиката, до този момент, свързана с изплащането на парично обезщетение на магистрати.

8. ОТНОСНО: Решение № 12069/13.10.2014 г. на Върховния административен съд по адм. дело № 7405/2014 г.; Решение № 3445/12.03.2014 г. на ВАС по адм. дело № 16139/2013 г. и Касационна жалба от ВСС до ВАС срещу решение № 3445/12.03.2014 г., постановено по АХД № 16139/2013 г.

КОМИСИЯТА ПО ПРАВНИ ВЪПРОСИ
Р Е Ш И:

8.1. Приема за сведение решение № 12069/13.10.2014 г. на Върховния административен съд по адм. дело № 7405/2014 г.; Решение № 3445/12.03.2014 г. на ВАС по адм. дело № 16139/2013 г. и Касационна жалба от ВСС до ВАС срещу решение № 3445/12.03.2014 г., постановено по АХД № 16139/2013 г.
ДОПЪЛНИТЕЛНИ ТОЧКИ:

9. ОТНОСНО: Молба от Георги Димитров Георгиев от с. Виноградец, обл. Пазарджик относно кандидатиране за съдебен заседател.

КОМИСИЯТА ПО ПРАВНИ ВЪПРОСИ
Р Е Ш И:

	9.1. Доколкото в правилата на чл. 66 и следващите от ЗСВ няма законови забрани поставеният въпрос изцяло е в правомощията на общинските съвети, които се намират в съдебния район на съответния съд, както и на общото събрание на съдиите от съответния окръжен съд, респ. апелативен съд.
	9.2. Решението да се изпрати на Георги Димитров Георгиев от с. Виноградец, обл. Пазарджик.

ПРЕДСЕДАТЕЛ
НА КОМИСИЯТА:	/П/     
                          ЮЛИАНА КОЛЕВА